મતદારોને સરકારમાં બેઠેલો પક્ષ મતદાનના દિવસ સુધી ભોળવી ન જાય તે માટે આચારસંહિતા ચૂંટણીના દોઢથી બે મહિના અગાઉ જ ચૂંટણી પંચ લાગુ પાડી દેતું હોય છે અને આમ થવું ઇચ્છનીય પણ છે. વાંધો તો ત્યારે આવે છે જ્યારે ચૂંટણી પંચ આ આચારસંહિતાના નામે ભાતભાતના પ્રતિબંધો મૂકે છે. ચૂંટણી તટસ્થતાથી યોજાય એટલે પંચ જો એકસાથે એકથી વધુ રાજ્યોમાં ચૂંટણીઓ હોય તો તેની મતગણતરી પણ એકસાથે જ કરે છે. પહેલી નજરે જોઈએ તો આ આદર્શ વ્યવસ્થા છે. પરંતુ જો લાંબો વિચાર કરવામાં આવે અને તાજા ભૂતકાળના બનાવોને ધ્યાનમાં લેવામાં આવે તો ચૂંટણી પંચનો આ નિયમ તાર્કિક એટલેકે લોજીકલ નથી લાગતો અને એના માટે ખુદ પંચ જ જવાબદાર છે.